Enis Bardhi

**Enis Bardhi** i lindur 2 korrik 1995)  është një futbollist profesionist shqiptar i cili luan si mesfushor sulmues për klubin turk Trabzonspor dhe kombëtaren e Maqedonisë së Veriut .

## Karriera në klube 
### Vitet e hershme
I lindur në Shkup nga prindër shqiptarë, Bardhi e filloi karrierën e tij të hershme në KF Skupi . Ai më vonë iu bashkua sistemit të të rinjve të Brøndby IF në 2013. Në nëntor të atij viti, megjithatë, ai ra dakord për një marrëveshje profesionale njëvjeçare me klubin Suedez të Divizionit 2 të Futbollit, FSK Prespa Birlik.  Ai luajti në dhjetë ndeshje dhe shënoi pesë gola për klubin gjatë periudhës së tij, duke i ndihmuar ekipit nga rënia në një ligë më posht.

### Újpest
Në gusht të vitit 2014, Bardhi u zhvendos në klubin e ligës hungareze Nemzeti Bajnokság I, Újpest FC në provë, dhe nënshkroi një kontratë tre-vjeçare në fund të muajit. Ai e bëri debutimin e tij për klubin më 14 shtator, duke u inkuadruar në lojë kur ekipi ishte duke humbur 2-0 në ndeshjen kundër Videoton FC.

Bardhi shënoi golin e tij të parë për Úpjest më 24 tetor të vitit 2014, duke shënuar golin e dytë të ekipit të tij në fitoren 3-2 në shtëpi, fitore kundër Nyíregyháza Spartacus FC. Ai u bë çelësi kryesor i ekipit gjatë sezonit 2016–17, duke shënuar 12 gola dhe duke qenë golashënuesi më i mirë i klubit; ai gjithashtu shënoi edhe një dygolësh në fitoren 3–1 në shtëpi kundër Gyirmót SE më 13 gusht 2016.

### Levante
Më 17 korrik 2017, Bardhi ra dakord për një marrëveshje tre-vjeçare me ekipin e La Liga-s, Levante UD. Ai e bëri debutimin e tij në La Liga më 21 gusht, duke qenë në njëmbëdhjetshen fillestare në fitoren 1–0 në shtëpi kundër Villarreal CF.

Më 26 gusht 2017 Bardhi shënoi golin e tij të parë, duke shënuar golin e parë të ekipit nga goditja e dënimit në barazimin 2-2 në shtëpi kundër Deportivo de La Coruña.

### Trabzonspor 
Më 12 gusht 2022, Bardhi u transferua te klubi turk i Süper Ligës, Trabzonspori . 

## Karriera ndërkombëtare 
Bardhi lindi në Maqedoni në një familje Shqiptare dhe kështu kishte të drejtë të përfaqësonte Maqedoninë, Shqipërinë ose Kosovën . Bardhi dëshironte të përfaqësonte Shqipërinë, duke u shprehur se “ *nuk besoj se ka një shqiptar të lindur në Shkup, me familje shqiptare, që nuk do të dëshironte të luante për Shqipërinë* ”.  Redi Jupi, i cili u emërua si menaxher skauting në Federatën Shqiptare të Futbollit, nuk iu afrua asnjëherë Bardhit dhe as nuk iu përgjigj agjentëve të Bardhit. Me interesimin e vërtetë të Federatës së Futbollit të Maqedonisë dhe Bardhin që e sheh si joprofesionale trajtimin dhe reagimin e Federatës Shqiptare të Futbollit ndaj situatës, ai pranoi thirrjen për Maqedoninë.  Ai akuzoi gjithashtu lojtarin se po tenton të dëmtojë imazhin e shoqatës me qëllim që të shihet si një hero për shqiptarët, duke thënë: “ *Që nga viti 2010 kam pasur qindra raste të tilla, futbollistë që kanë refuzuar kombëtaren dhe në në fund dolën me deklarata të tilla sepse duan të bëjnë fajtore FSHF-në që të fitojnë simpatinë e shqiptarëve.* ” 

Bardhi ishte pjesë e skuadrës së Maqedonisë së Veriut për UEFA Euro 2020, duke filluar në të tre ndeshjet e tyre në fazën e grupeve. 

## Statistikat e karrierës
### Klubi
### Ndërkombëtare
:*Rezultatet renditin së pari numrin e golave të Maqedonisë së Veriut, kolona e rezultateve tregon rezultatin pas çdo goli të Bardhit*.

## Referime 
## Lidhje të jashtme 
* HLSZ
* Enis Bardhi – Rekordi në kompedicionet e UEFA-s
* Enis Bardhi te Soccerway